สังคมข่าวหุ้น
*ดัชนีตลาดหุ้นไทยปิดที่ระดับ 1,578.22 จุด ลดลง 0.81 จุด มูลค่าการซื้อขาย 39,967 ล้านบาท มีแรงขายเพื่อปิดความเสี่ยงในช่วงใกล้เข้าสู่วันหยุดยาว ทำให้นักลงทุนชะลอการเข้าซื้อ ส่วนมูลค่าการซื้อขายยังถือว่าเบาบาง และในช่วงต้นปีหน้ามีปัจจัยที่ต้องติดตามเกี่ยวกับการเจรจาสงครามการค้าระหว่างสหรัฐฯ และจีน
29 ธ.ค. 2562

สโนว์แมน
*ดัชนีตลาดหุ้นไทยปิดที่ระดับ 1,578.22 จุด ลดลง 0.81 จุด มูลค่าการซื้อขาย 39,967 ล้านบาท มีแรงขายเพื่อปิดความเสี่ยงในช่วงใกล้เข้าสู่วันหยุดยาว ทำให้นักลงทุนชะลอการเข้าซื้อ ส่วนมูลค่าการซื้อขายยังถือว่าเบาบาง และในช่วงต้นปีหน้ามีปัจจัยที่ต้องติดตามเกี่ยวกับการเจรจาสงครามการค้าระหว่างสหรัฐฯ และจีน
*EPCO ส่งซิกผลงานไตรมาส 4/2562 แจ่ม! มีบุ๊กกำไรพิเศษกว่า 520 ล้านบาท หลังขายโรงไฟฟ้าเวียดนาม ขนาด 99.216 เมกะวัตต์ ล่าสุดได้รับเงินส่วนที่เหลือจาก BGC รวม 944.25 ล้านบาท จากที่ก่อนหน้าได้วางเงินมัดจำมาแล้ว 125.90 ล้านบาท รวมเป็นเงินทั้งสิ้น 1,070.15 ล้านบาท หนุนผลงานปีนี้ออลไทม์ไฮ ส่วนปีหน้ายังมีการเติบโตอย่างต่อเนื่อง จากการขยายการลงทุนโครงการโรงไฟฟ้าโปรเจกต์ใหม่เพิ่มเติม
*ROBINS ราคาหุ้นถือว่ายังมีอัพไซด์ ล่าสุดปิดตลาด 65.75 บาท โบรกฯ เชียร์ “ซื้อ” จากมูลค่าพื้นฐานที่ให้ไว้ 70 บาท โดยเฉพาะผู้ที่ต้องการแลกหุ้น CRC เชื่อว่ายังเป็นโอกาสที่ดีจากอัพไซด์ส่วนเพิ่ม จากราคาที่ยังต่ำกว่าที่ CRC จะเทนเดอร์ฯ ที่ 66.50 บาท ซึ่งได้เริ่มเทนเดอร์ฯ แล้ว 27 ธ.ค. 2562 ต่อเนื่องไปจนถึง 3 ก.พ. 2563 พร้อมลุ้นอัตราแลกหุ้นที่ 1.39-1.66 หุ้น ก่อนที่ CRC จะเข้าเทรดในตลาดหุ้น ก.พ. 2563
*NOK ได้รับมอบเครื่องบินทั้ง 2 ลำ แบบโบอิ้ง รุ่น 737-800 โดยเป็นเที่ยวบินแบบเช่าเหมาลำของเส้นทางบินไปจีน ให้บริการในช่วงเดือน ธ.ค. 2562-มี.ค. 2563 เพื่อให้สอดคล้องกับการเข้าสู่ช่วงไฮซีซั่น ของธุรกิจสายการบินในไทย คือ ช่วงเดือนพ.ย.-มี.ค.ของทุกปี และยังช่วยสนับสนุนการขยายเส้นทางบินเพิ่มขึ้นทั้งในประเทศและต่างประเทศ ส่งผลให้ปัจจุบันมีเครื่องบินให้บริการรวมทั้งสิ้น 24 ลำ คาดจะหนุนผลการดำเนินงานให้เป็นไปตามเป้าหมาย
*GGC รายงานความคืบหน้ากรณีวัตถุดิบคงคลังขาดหายเมื่อเดือน พ.ค. 2561 ล่าสุดปีนี้ได้ทบทวนตั้งสำรองค่าใช้จ่ายและได้มีการกลับรายการสำรองดังกล่าวราว 210 ล้านบาท โดยจะบุ๊กรายการพิเศษจากการรับคืนวัตถุดิบปีนี้ 16 ล้านบาท ช่วยลดมูลค่าความเสียหาย หลังทำสัญญาประนีประนอมยอมความกับคู่ค้าบางราย นอกจากนี้ ล่าสุดยังเตรียมพร้อมรับมาตรฐาน B10 ที่ภาครัฐประกาศใช้ 1 ม.ค. 2563 เป็นต้นไป เพื่อเป็นการรักษาความสามารถในการแข่งขันในธุรกิจไบโอดีเซล พร้อมเดินหน้าก่อสร้างโครงการนครสวรรค์ไบโอคอมเพล็กซ์ เฟส 1
*SUPER มีข่าวดี COD โซลาร์ฟาร์ม Sinenergy Ninh Thuan ในเวียดนาม 1 โครงการ ขนาด 50 เมกะวัตต์ ส่งผลให้มีโครงการที่ COD ในประเทศเวียดนามเพิ่มเป็นจำนวนรวมทั้งสิ้น 5 โครงการ ขนาดรวม 236.72 เมกะวัตต์ เป็นไปตามแผนการขยายการลงทุนในต่างประเทศ แต่เมื่อรวมกับ โซลาร์ฟาร์มในไทยที่ COD แล้ว 768.60 เมกะวัตต์ ทำให้มีกำลังการผลิตที่ COD รวมทั้งสิ้น 1,005.32 เมกะวัตต์ นอกจากนี้ยังมีโครงการโรงไฟฟ้าพลังงานลมในเวียดนาม ขนาดรวม 422 เมกะวัตต์ ปัจจุบันเริ่มทยอยก่อสร้างแล้ว คาดว่าจะ COD ได้บางส่วนในช่วงปลายปี 2563 จากการลงทุนอย่างต่อเนื่อง ทั้งในและต่างประเทศ จะช่วยหนุนให้รายได้มีการเติบโตได้แน่นอน
*SKY เดินหน้าขยายธุรกิจเพิ่มต่อเนื่อง ล่าสุดบอร์ดไฟเขียวจัดตั้ง “แอโร่ เสิร์ฟส์” เป็นบริษัทย่อย เพื่อประกอบกิจการให้บริการเกี่ยวกับกิจการการบิน การบริการภาคพื้นดิน แก่บริษัทและสายการบินในท่าอากาศยาน รวมถึงบริการอื่น ๆ ในธุรกิจการบิน
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.